**Paziņojums par līdzdalības iespējām līdz 2022.gada 4.oktobrim jauna tiesību akta – Ministru kabineta noteikumu “Datu izplatīšanas un pārvaldības platformas noteikumi” projekta izstrādes procesā**

|  |  |  |
| --- | --- | --- |
|  | Dokumenta veids | Ministru kabineta noteikumi. |
|  | Dokumenta nosaukums | Ministru kabineta noteikumu “Datu izplatīšanas un pārvaldības platformas noteikumi” projekts (turpmāk – noteikumu projekts). |
|  | Politikas joma un nozare vai teritorija | Publiskās pārvaldes politika. |
|  | Dokumenta mērķgrupas | Valsts institūcijas un privāto tiesību juridiskās personas, kuras datu aprites nodrošināšanai izmantos Datu izplatīšanas un pārvaldības platformu (turpmāk – DAGR) |
|  | Dokumenta mērķis un sākotnēji identificētās problēmas būtība | Noteikumu projekts nosaka kārtību, kādā tiek izmantota DAGR. DAGR tiek veidota kā nacionāla datu koplietošanas platforma, kura:   * spēs apkopot potenciāli visu valsts iestāžu datus vienotā platformā; * uzlabos intensīvi izmantoto datu pieprasījumu veiktspēju; * nodrošinās datu pieejamību ar garantētiem piekļuves laikiem; * nodrošinās, ka datu patērētāji izgūs reāla laika datus no avotu sistēmām.   Identificētās problēmas:   * Nepieciešams uzlabot valsts pārvaldes rīcībā esošās informācijas centralizētu apriti un pārvaldību. * Daudzām datu devēju pārziņā esošajām informācijas sistēmām, ņemot vērā, ka to datu izguves arhitektūra ir veidoto diezgan sen, ir problēmas ar intensīvi izmantoto datu pieprasījumu veiktspēju. * Nepieciešams pakalpojums, kurš nepieciešamības gadījumā varētu nodrošināt atbilstošo valsts pārvaldes pārziņā esošo datu pseidonimizēšanu un anonimizēšanu. |
|  | Dokumenta izstrādes laiks un plānotā virzība | Ievietots TAP portālā saskaņošanai līdz 7.oktobrim. |
|  | Dokumenti | Normatīvā akta projekts/Anotācija. |
|  | Sabiedrības pārstāvju iespējas līdzdarboties | Atbilstoši Ministru kabineta 2009. gada 25. augusta noteikumu Nr.970 "Sabiedrības līdzdalības kārtība attīstības plānošanas procesā" 7.6.apakšpunktam sniedzot iebildumus un priekšlikumus lēmējinstitūcijas noteiktajā kārtībā lēmuma pieņemšanas procesā. |
|  | Pieteikšanās līdzdalībai | Iebildumus un priekšlikumus aicinām sniegt rakstiski **līdz 2022. gada 4.oktobrim,** nosūtot tos uz šādām elektroniskā pasta adresēm [pasts@varam.gov.lv](mailto:pasts@varam.gov.lv), [rihards.guds@varam.gov.lv](mailto:rihards.guds@varam.gov.lv). Iesniedzot viedokli (rakstiskus priekšlikumus un komentārus) par noteikumu projektu, lūdzam norādīt iesniedzēja kontaktinformāciju (juridiskām personām nepieciešams norādīt nosaukumu, reģistrācijas numuru, kontaktinformāciju un viedokļa sniegšanas datumu, fiziskām personām - vārdu, uzvārdu, kontaktinformāciju, viedokļa sniegšanas datumu). |
|  | Cita informācija | Nav. |
|  | Atbildīgā amatpersona | Vides aizsardzības un reģionālās attīstības ministrijas, Valsts informācijas un komunikācijas tehnoloģiju attīstības departamenta Informācijas un komunikācijas tehnoloģiju politikas plānošanas un izveides nodaļas biznesa procesu analītiķis R.Guds tālr. 67026525, [rihards.guds@varam.gov.lv](mailto:rihards.guds@varam.gov.lv) |